ज्वालामुखी ब्लास्ट : राहत कार्य में बाधा,मृतकों की संख्या बढ़कर 109 हुई
ग्वाटेमाला, 8 जून : ग्वाटेमाला के फ्यूगो ज्वालामुखी में तीन जून को हुए विस्फोट के बाद मृतकों की संख्या अब 109 हो गई है। प्रभावित इलाकों से 10 और शव मिलने के बाद आंकड़ा बढ़ा है।
नेशनल इंस्टीट्यूट ऑफ फॉरेंसिक साइंसेस (आईएनएसीआईएफ) ने बुधवार को घोषणा कर कहा कि हाल ही में बरामद सात शवों को एसकुइनटला डिपार्टमेंट के हुनाफू गांव के मुर्दाघर और बाकी तीन को ग्वाटेमाला सिटी के मुर्दाघर भेज दिया गया है।
ग्वाटेमाला के आपदा प्रबंधन एजेंसी के प्रवक्ता डेविड डी लियोन ने गुरुवार सुबह घोषणा कर कहा कि खराब मौसम के कारण राहत कार्यो में बाधा आ रही है।
आईएनएसीआईएफ वे कहा कि गुरुवार को दो और लोगों की मौत हो गई , जिसमें एक आठ साल का लड़का है जबकि एक महिला है, जिसकी उम्र का पता नहीं चल पाया है।
अब तक केवल 28 लोगों की पहचान हो पाई है।
राहत एंजेसियों के आंकड़ों के अनुसार, ज्वालामुखी में विस्फोट और निरंतर ज्वालामुखीय गतिविधि के कारण अब तक 17 लाख लोग प्रभावित हुए हैं। 12,407 लोगों को बचाय गया है, जबकि 7,393 को अस्पतालों में स्थानांतरित किया गया है। कुल 4,137 लोग अस्थाई आश्रयों में रह रहे हैं जबकि197 लोग लापता और 58 लोग घायल हैं।
ज्वालामुखी विस्फोट के बाद सर्वाधिक प्रभावित इलाकों चिमाल्टेनेंगो, सेकाटेपेकेज, इस्कुइंतला में आपातकाल घोषित किया गया है।
–आईएएनएस
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva